KOMISSION ASETUS (EY) N:o 2536/98,
annettu 26 päivänä marraskuuta 1998,
porkkanoiden, sitrushedelmien ja syötäviksi tarkoitettujen omenoiden ja päärynöiden laatuvaatimuksista annetun asetuksen (ETY) N:o 920/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1), sellaisena kuin se on muutettuna komission asetuksella (EY) N:o 2520/97 (2), ja erityisesti sen 2 artiklan 2 kohdan,
sekä katsoo, että
komission asetuksen (ETY) N:o 920/89 (3), sellaisena kuin se on viimeksi muutettuna komission asetuksella (EY) N:o 888/97 (4), liitteessä I vahvistetaan porkkanoita koskevat laatuvaatimukset,
Itävallan, Suomen ja Ruotsin liittymisasiakirjan 149 artiklan mukaan voidaan hallintokomiteamenettelyä noudattaen määrätä siirtymätoimenpiteistä, jotka ovat tarpeen helpottamaan siirtymistä uusissa jäsenvaltioissa ennen liittymistä voimassa olevasta järjestelmästä yhteisten markkinajärjestelyjen soveltamisesta aiheutuvaan järjestelmään; ajanjakso, jona tätä mahdollisuutta voitiin käyttää, päättyi alunperin 31 päivänä joulukuuta 1997; neuvosto on pidentänyt kyseistä aikaa 31 päivään joulukuuta 1998,
kyseisiä tuotteita on voitu pitää kaupan Ruotsin ja Suomen markkinoilla sekä viedä kolmansiin maihin asetuksesta (ETY) N:o 920/89 poikkeamisesta yhden lisävuoden ajan Suomessa ja Ruotsissa tuotettujen turpeeseen varastoitujen porkkanoiden osalta 13 päivänä joulukuuta 1996 annetun komission asetuksen (EY) N:o 2376/96 (5), sellaisena kuin se on viimeksi muutettuna komission asetuksella (EY) N:o 341/98 (6), mukaisesti; kyseisen asetuksen voimassaolo päättyy 31 päivänä joulukuuta 1998,
suurin osa Ruotsissa ja Suomessa kaupan pidettävistä porkkanoista peitetään puhtaalla turpeella; tieteellisesti on osoitettu, että pestyjen porkkanoiden peittäminen puhtaalla turpeella ei heikennä niiden laatua ja että joissakin tapauksissa tämä käytäntö voi vaikuttaa myönteisesti niiden säilymisaikaan; on siis aiheellista sallia pysyvästi kyseisten tuotteiden kaupan pitäminen, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 920/89 liite I seuraavasti:
1. Korvataan II kohdan A alakohdan toisen luetelmakohdan toinen luetelmakohta seuraavasti:
"- muissa porkkanoissa, mukaan lukien pestyissä puhtaalla turpeella peitetyissä porkkanoissa, ei saa olla juurikaan epäpuhtauksia,"
2. Lisätään V kohdan C alakohtaan alakohta seuraavasti:
"Jos pestyt porkkanat on peitetty puhtaalla turpeella, käytettyä turvetta ei pidetä vieraana aineena."
3. Lisätään VI kohdan B alakohdan toisen luetelmakohdan jälkeen luetelmakohta seuraavasti:
"- tarvittaessa `turveporkkanoita`, vaikka sisältö olisi näkyvissä".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä marraskuuta 1998.